google/wiki40b huggingface dataset:
Τσίρειο Στάδιο

Ιστορικό

Η οικοδόμηση του ξεκίνησε το 1973 και τελείωσε το 1975. Εγκαινιάστηκε τον Μάιο του 1975 με τον αγώνα μεταξύ Εθνικής Κύπρου και Εθνικής Αγγλίας (0-1) για τα προκριματικά του Ευρωπαϊκού Πρωταθλήματος Ποδοσφαίρου 1976. Στον αγώνα παρερεύθησαν περίπου 20 χιλιάδες θεατές.
Τα σχέδια του σταδίου εκπονήθηκαν από τη Γενική Γραμματεία Αθλητισμού Ελλάδας και πριν από τις εργασίες για την ανέγερσή του δεν υποβλήθηκαν στην Πολεοδομική Αρχή για την εξασφάλιση άδειας οικοδομής. Υπήρχαν κακοτεχνίες και ο Κυπριακός Οργανισμός Αθλητισμού (ΚΟΑ) στη βάση αυτής της έκθεσης προέβη στη στέγαση των κερκίδων για να μην υπάρχει υπερβολική υγρασία που να οδηγήσει σε οξείδωση του οπλισμού των κερκίδων.
Αργότερα έγιναν συντηρήσεις με έξοδα και πάλι του ΚΟΑ. Υπάρχει ανεπάρκεια φωτισμού και για το λόγω αυτό η UEFA το απέρριψε και θεωρείται ακατάλληλο για αγώνες του Τσάμπιονς Λιγκ.
Εκτός από τις τρεις ομάδες της Λεμεσού, το Τσίρειο αποτέλεσε έδρα της ΑΠΕΠ όταν αγωνιζόταν στην Α΄ κατηγορία επειδή η δική της έδρα δεν πληρούσε τις προδιαγραφές για διεξαγωγή αγώνων Α΄ κατηγορίας αλλά και του ΑΣΙΛ Λύσης αμέσως μετά την τουρκική εισβολή και την κατάληψη της δικής του έδρας από τα τουρκικά στρατεύματα.

Διάφορα

Στο Τσίρειο Στάδιο πραγματοποιούνται συναυλίες, ορκομωσίες νεοσυλλέκτων και άλλα γεγονότα. Ακόμη, δίπλα από το στάδιο βρισκόταν η Κλειστή Αίθουσα Ολύμπια η  οποία έχει κατεδαφιστεί εδώ και μερικά χρόνια.
Άννα Κουρή

Βιογραφία

Η Άννα Μαρία Κουρή γεννήθηκε από γονείς Έλληνες μετανάστες στο Βελγικό Κονγκό, όπου και πέρασε τα παιδικά της χρόνια, φοιτώντας σε γαλλικό σχολείο. Σε ηλικία 10 ετών, εγκαταστάθηκε μόνιμα με τους γονείς και την αδερφή της, Άλκηστη, στην Αθήνα και στη συνέχεια φοίτησε στην Γαλλική Ακαδημία Αθηνών, από όπου αποφοίτησε παίρνοντας το Baccalauréat. Ένα χρόνο μετά, πήγε για ένα συγκεκριμένο χρονικό διάστημα στη Γερμανία, στο Ινστιτούτο Γκαίτε, για εκμάθηση της γλώσσας και έπειτα επέστρεψε στην Ελλάδα, όπου σπούδασε στην Δραματική Σχολή του Γιώργου Θεοδοσιάδη και αποφοίτησε το 1982.
Η καριέρα της στο χώρο του θεάματος ξεκίνησε το 1980, με τη συμμετοχή της στην κινηματογραφική ταινία «Ο Παρθενοκυνηγός», ενώ ήταν ακόμα μαθήτρια στη δραματική σχολή, και μέσα στο 1981 άρχισε και τους πρώτους τηλεοπτικούς της ρόλους, σε δύο σειρές της ΕΡΤ. Μετά την αποφοίτησή της, έκανε το ντεμπούτο της και στο θέατρο, στην παράσταση «Η σπασμένη στάμνα» με τον θίασο του Λευτέρη Βογιατζή, την σεζόν του 1982 - 1983, εξ αρχής με πρωταγωνιστικό ρόλο, όπως συνέβη πάντα και σε όλα τα μετέπειτα θεατρικά της έργα. Έγινε δημοφιλής στο ευρύ κοινό από τον πρωταγωνιστικό ρόλο της στην εξαιρετικά επιτυχημένη σειρά Οι Μεν και οι Δεν, ως Βάνα Δάγκα, αν και είχε αρχίσει να γίνεται ευρύτερα γνωστή ήδη από τις Τρεις Χάριτες, ως Τέτη Παπαχαρίτου, δηλαδή η τηλεοπτική κόρη της Άννας Παναγιωτοπούλου.
Εκτός από κωμικούς ρόλους, έχει ενσαρκώσει και δραματικούς, όπως εκείνον στο επεισόδιο «Ο Δράκος» της σειράς Ανατομία ενός εγκλήματος του Πάνου Κοκκινόπουλου, και εκείνους στα επεισόδια «Ο ιππότης», «Στεγνό καθάρισμα» και «Τρωικός πόλεμος» της σειράς Κόκκινος Κύκλος του Πάνου Κοκκινόπουλου, καθώς επίσης και σε κάποια θεατρικά έργα. Ιδιαίτερα δημοφιλής τηλεοπτικός ρόλος για εκείνη, που μάλιστα συνδύαζε κωμικά και δραματικά στοιχεία, υπήρξε και αυτός της Mademoiselle Claire στη σειρά των Χάρη Ρώμα και Άννας Χατζησοφιά με τίτλο Δεληγιάννειον Παρθεναγωγείον. Με τον Χάρη Ρώμα, μάλιστα, εκτός από το Δεληγιάννειο και τους Μεν και Δεν, έχει συνεργαστεί και σε 4 θεατρικά έργα, με πιο πρόσφατο την παράσταση «Είδα τον Χάρη με τα μάτια μου». Το έργο αυτό παίχτηκε τις σεζόν 2011 - 2012 και 2012 - 2013, ενώ ο θίασος, εκτός από την Ελλάδα, έδωσε παραστάσεις και στην Κύπρο, στις Ηνωμένες Πολιτείες, στον Καναδά και στην Αυστραλία. Γενικότερα ως δίδυμο, εξακολουθούν ακόμα και σήμερα να θεωρούνται από το κοινό ως ένα από τα πλέον δημοφιλή καλλιτεχνικά ζεύγη των νεότερων δεκαετιών.
Παράλληλα με την καριέρα της ως ηθοποιός, τον Αύγουστο και τον Σεπτέμβριο του 2015 έγινε για πρώτη φορά και κριτικός θεάτρου, ως μέλος της κριτικής επιτροπής στο Πανελλήνιο Φεστιβάλ Ερασιτεχνικού Θεάτρου Νέας Ορεστιάδας (το οποίο είναι το μεγαλύτερο φεστιβάλ ερασιτεχνικού θεάτρου της χώρας), θέση που διατήρησε και στα αντίστοιχα Φεστιβάλ του 2016, του 2017, του 2018 και του 2019.
Επαρχία Ουρζάρ

Η επαρχία Ουρζάρ (καζακικά: Үржар ауданы‎, Ürjar awdanı, ٷرجار اۋدانى) είναι μια επαρχία στην περιφέρεια του Ανατολικού Καζακστάν, που συνορεύει με την Κίνα. Το διοικητικό κέντρο είναι η το χωριό του Ουρζάρ. Πληθυσμός: 81,008 (εκτίμηση 2013); 83,174 (απογραφή 2009); 95,312 (απογραφή 1999).
Χρηστήριο έλασμα (Δωδώνη)

Περιγραφή

Πρόκειται για αμφίγραφο, σχεδον τετράγωνο έλασμα με μια επιγραφή στην Α όψη και μια δυσανάγνωστη επιγραφή στη Β. Η επιγραφή είναι γραμμένη βουστροφηδόν σε κορινθιακό αλφάβητο και αποτελεί μια από τις παλιότερες επιγραφές που έχουν διασωθεί.Ίσως ανήκει στο τέλος του έκτου και στις αρχές του 5ου αι.

Το κείμενο

Ηέρμον τίνα/Κα θεόν ποτθεμενός γενεά F-/οι γένοιτο εκ Κ-/ρεταίας ονα-/σιμος ποτ ται ε-/άσσαι Πρόκειται για ιδιωτικό ερώτημα που θέτει ο Έρμων Ρωτάει συγκεκριμένα, σε ποιον θεό πρέπει να προσευχηθεί προκειμένου να αποκτήσει από τη σύζυγο του Κρηταίαν, χρήσιμους απογόνους,εκτός από αυτούς που ήδη έχει.
1259 Ογκυάλλα

Φυσικά χαρακτηριστικά

Η μέση διάμετρος της Ογκυάλλα εκτιμάται σε 33,13 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,0641. Η Ογκυάλλα περιστρέφεται γύρω από τον εαυτό της πιθανώς μία φορά κάθε 12 ώρες (Lagerkvist 1978) .
Χρήστος Φωτίου

Βιογραφικά στοιχεία

Γεννήθηκε το 1939 στον Πειραιά. Σπούδασε στη Νομική Σχολή Αθηνών και άσκησε τη δικηγορία. Κατά την περίοδο της χούντας των συνταγματαρχών (1967-74), εξορίστηκε για ένα χρόνο στη Γυάρο ως μέλος της Διοικουσας Επιτροπης της ΕΔΑ και στελεχος της νεολαιας Λαμπρακη. Μεταπολιτευτικά εκλέχθηκε δήμαρχος Κερατσινίου (1975-78) και βουλευτής Β΄ Πειραιά του ΠΑΣΟΚ (1981-89). Διετέλεσε υφυπουργός Εμπορίου από τον Απρίλιο του 1986 μέχρι τον Οκτώβριο του ίδιου έτους.
Στη συνέχεια υπήρξε ο πρώτος αιρετός νομάρχης Πειραιά (1994-98), ενώ το 1998 ήταν υποψήφιος δήμαρχος Πειραια.
Διετέλεσε πρόεδρος του ΝΑΤ (Ναυτικό Απομαχικό Ταμείο) από το 2010 ως το 2013.
Υπήρξε πρόεδρος & διευθύνων σύμβουλος της ασφαλιστικής εταιρείας ΕΣΤΙΑ Α.Ε. και της ΠΡΟΤΥΠΟΣ ΚΤΗΜΑΤΙΚΗ ΤΟΥΡΙΣΤΙΚΗ Α.Ε. (πρώην Εταιρεία Λιπασμάτων). Είναι νυμφευμένος με την Ελένη Οικονόμου και πατέρας τριών παιδιών.
Cardi B

Βραβεία και υποψηφιότητες

Η Cardi Β έλαβε την πρώτη της δύο υποψηφιότητες για τα 2017 ΒΕΤ Αwards. Ακόμα, έλαβε δύο υποψηφιότητες στα 60α Βραβεία Grammy στις κατηγορίες Best Rap Performance και Best Rap Song για το "Bodak Yellow". Έχει κερδίσει δύο iHeartRadio Music Awards.
Το 2019 κέρδισε Grammy στην κατηγορία Best Rap Album.
Λέων Μικρός

Ονομασίες και ιστορία

Ο Εβέλιος, που τον σχημάτισε με βάση 18 αστέρες από τον Λέοντα και τη μεγάλη Άρκτο, ονόμασε τον Μικρό Λέοντα έτσι επειδή, όπως είπε, «είχε την ίδια φύση» με αυτούς τους γειτονικούς αστερισμούς. Ο Πτολεμαίος περιελάμβανε μερικούς αστέρες από εδώ στους «αμορφώτους» του Λέοντος («αμόρφωτοι» ονομάζονταν οι αστέρες που δεν συμμετείχαν στην κατασκευή της μορφής που απεικόνιζε ένας αστερισμός). Ο Γερμανός αστρονόμος Christian Ludwig Ideler (1766-1846) υπέθετε ότι οι αστέρες του σημερινού Μικρού Λέοντος ήταν η Al Thiba wa-Auladuha (= η Γαζέλα με το μικρό της) των Αράβων, αλλά ο Lach υπεστήριξε πως ήταν Al Haud (= η λιμνούλα) μέσα στην οποία ήταν η γαζέλα. Αργότερα, ο Βρετανός αστρονόμος Richard Anthony Proctor (1834-1888) μετέβαλε αυθαιρέτως την ονομασία του αστερισμού σε Leaena (= Λέαινα), μια μετονομασία που βέβαια δεν επεκράτησε.
Ο Ζωδιακός της Δενδερά στην Αίγυπτο έχει στη θέση αυτή του ουρανού τον ζωδιακό Καρκίνο, μάλλον από παρανόηση, καθώς αρκετοί βλέπουν στους αστέρες του Μικρού Λέοντος μαζί με άλλους από τα πόδια της Μεγάλης Άρκτου ένα καλά σχηματισμένο σκαραβαίο, την αιγυπτιακή απεικόνιση του αστερισμού του Καρκίνου. Η ευρύτερη περιοχή του ουρανού ήταν αφιερωμένη στον θεό Πτα των Αιγυπτίων.
Οι Κινέζοι διέκριναν δύο συναστρώσεις εδώ, το Nuy Ping (= το Εσωτερικό Παραπέτασμα) και τον Seaou Wei. Αλλά συμπεριελάμβαναν επίσης τους δύο Λέοντες στον δικό τους μεγάλο «Δράκοντα» και σε ακόμα ένα ουράνιο σχήμα, το «Αυτοκρατορικό άρμα».
Ο Αργκελάντερ απέδιδε στον Μικρό Λέοντα 21 αστέρες ορατούς με γυμνό μάτι, ενώ ο Heis 40. Μόνο ο β Μικρού Λέοντος έχει όνομα με γράμμα του ελληνικού αλφαβήτου (ονομασία κατά Bayer).

Αξιοσημείωτα στον αστερισμό

Επειδή βρίσκεται σε μία κατεύθυνση μακριά από τον γαλαξιακό ισημερινό (γαλαξιακό επίπεδο), ο Μικρός Λέων είναι φτωχός σε σώματα του δικού μας Γαλαξία. Μόνο μερικοί μακρινοί γαλαξίες διακρίνονται, ανάμεσα στους οποίους φωτεινότερος είναι ο NGC 3344 (φαινόμενο μέγεθος 9,9). Ενδιαφέρον παρουσιάζουν και οι αμυδροί συγκρουόμενοι γαλαξίες Arp 107.
Σάβα (Μαδαγασκάρη)

Γεωγραφία

Η Σάβα βρίσκεται βορειοδυτικά της Μαδαγασκάρης και ανατολικά της Αντσιρανάνα. Συνορεύει στα δυτικά με τη Ντιάνα, στα νοτιοδυτικά με τη Σόφια και στα νοτιοανατολικά με την Αναλαντζιρόφο. Έχει έκταση 25.518 km².

Δήμοι

Η Σάβα διαιρείται σε 4 δήμους:
3. Αντάπα
4. Ανταλάχα
8. Σαμπάβα
9. Βοεμάρ

Μεταφορές

Το τοπικό αεροδρόμιο είναι το Αεροδρόμιο του Αρρασάρτ, που βρίσκεται κοντά στην Αντσιρανάνα.
Γούντφορντ Χιλ

Γεωγραφία

Η Γούντφορντ Χιλ βρίσκεται βορειοανατολικά της Δομινίκας και κεντρικά του Αγίου Ανδρέα. Βρίσκεται ανάμεσα στην Καλιμπισί στα βορειοδυτικά και την Ουέσλι. Βρίσκεται νότια των κόλπων Λα Ταιλ και Πετίτ Μπαπτίστ.
1168 Μπραντία

Φυσικά χαρακτηριστικά

Η μέση διάμετρος της Μπραντίας εκτιμάται σε 10,61 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,1526. Η Μπραντία περιστρέφεται γύρω από τον εαυτό της μία φορά κάθε 11 ώρες και 27 λεπτά.
Ηπατίτιδα Β

Πρόληψη της Ηπατίτιδας Β

Η πρόληψη της ηπατίτιδας Β μπορεί να γίνει με το κατάλληλο εμβόλιο για την ηπατίτιδα Β.  Το εμβόλιο γίνεται σε 3 δόσεις ενδομυϊκά.
Rai

Λογότυπο

Το λογότυπο του οργανισμού όπως έχει εξελιχθεί με το πέρασμα του χρόνου.
Θειοκυανικός άργυρος

Δομή

Ο AgSCN είναι μονοκλινές με 8 μόρια ανά μονάδα. Οι SCN⁻ ομάδες έχουν σχεδόν γραμμική μοριακή γεωμετρία, με γωνία δεσμού 179,6(5)°. Τα μήκη των ασθενών αλληλεπιδράσεων Ag—Ag είναι από 0,3249(2) nm μέχρι 0,3338(2) nm που σχηματίζουν μονοδιάστατη αλυσίδα τεθλασμένης γραμμής στο AgSCN.

Παραγωγή

Ο θειοκυανικός άργυρος παράγεται με αντίδραση μεταξύ νιτρικού αργύρου και θειοκυανικού καλίου (potassium thiocyanate).
Πουτεσέβιτσα

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κερασιά Κοζάνης

Γεωγραφία - Ιστορία

Η Κερασιά βρίσκεται σε απόσταση 17 χλμ. Ν. από την Κοζάνη. 
Το χωριό αναφέρεται επίσημα το 1918, μετά την απελευθέρωση, στο ΦΕΚ 260Α - 31/12/1918 με το όνομα Κερασιά να ορίζεται έδρα ομώνυμης κοινότητας, το οποίο το 1940 διορθώνεται σε Κερασέα. Σύμφωνα με το σχέδιο Καλλικράτης αποτελεί τη τοπική κοινότητα Κερασέας που ανήκει στη δημοτική ενότητα Αιανής του δήμου Κοζάνης και σύμφωνα με την απογραφή 2011 ο πληθυσμός της είναι 165 κάτοικοι.
Μαλακοπλακία

Αίτια

Η μαλακοπλακία θεωρείται ότι προκύπτει από τον ανεπαρκή θάνατο των βακτηρίων από τα μακροφάγα. Συνεπώς τα βακτήρια που έχουν υποστεί μερική πέψη συσσωρεύονται στα μακροφάγα και οδηγούν στην εναπόθεση ασβεστίου και σιδήρου. Η βλάβη στην ουροδόχο κύστη εκδηλώνεται μέσω του σχηματισμού έλκους ή πλάκας.
Η μαλακοπλακία εμφανίζεται σε ασθενείς που έχουν ιστορικό ανοσοκαταστολής λόγω λεμφώματος, σακχαρώδους διαβήτη, νεφρικής μεταμόσχευσης, λόγω λοίμωξης από E. coli, λόγω μακροχρόνιας θεραπείας με κορτικοστεροειδή ή λόγω καρκίνου, χωρίς όμως να έχει ξεκαθαριστεί η συσχέτισή τους.

Θεραπεία

Σήμερα χρησιμοποιούνται αντιβιοτικά για την θεραπεία της μαλακοπλακίας.
Γουλιέλμος Γουσταύος του Άνχαλτ-Ντεσάου

Βιογραφία

Ήταν ο πρωτότοκος γιος του Λεοπόλδου Α΄ πρίγκιπα του Άνχαλτ-Ντεσάου και της Άννας-Λουίζας Φέζε, κόρης φαρμακοποιού.
Το 1737 απεβίωσε στο Ντεσάου σε ηλικία 38 ετών.
Α΄ Εθνική ποδοσφαίρου ανδρών 1990-1991

Το πρωτάθλημα της περιόδου 1990-91 ήταν το 32ο που διεξήχθη σε μορφή εθνικής κατηγορίας και το 12ο από καταβολής του επαγγελματικού ποδοσφαίρου. Το κατέκτησε ο Παναθηναϊκός, τερματίζοντας 8 βαθμούς μπροστά από τον δεύτερο Ολυμπιακό.
Το πρωτάθλημα αυτό σημαδεύτηκε από δύο διακοπές αγώνων λόγω επεισοδίων, του αγώνα ΑΕΚ - Ολυμπιακού ο οποίος διακόπηκε στο 85ο λεπτό και επαναλήφθηκε στη Ρόδο και του αγώνα Ολυμπιακού - Αθηναϊκού που διακόπηκε στο 88ο λεπτό και είχε ως αποτέλεσμα την τιμωρία του Ολυμπιακού με μηδενισμό του στον συγκεκριμένο αγώνα και αφαίρεση 2 βαθμών από το πρωτάθλημα.
Comedy Central

Προέλευση

Στις 15 Νοεμβρίου 1989, η Time Warner έθεσε σε κυκλοφορία το The Comedy Channel, το πρώτο καλωδιακό κανάλι που είχε αποκλειστικά κωμικό περιεχόμενο. Στις 1 Απριλίου 1990, η εταιρεία Viacom ξεκίνησε τη προβολή ενός αντίπαλου καναλιού με κωμικό περιεχόμενο, ονομαζόμενο Ha!. Το 1990, τα δύο κανάλια συμφώνησαν να ενωθούν για να δημιουργήσουν ένα καινούριο κανάλι με το όνομα CTV: The Comedy Network, το οποίο ξεκίνησε να προβάλλεται στις 1 Απριλίου 1991. Όμως, για να μην υπάρξει σύγχυση στο κοινό και νομικά προβλήματα με το καναδικό κανάλι CTV όσον αφορά το λογότυπο του καναλιού, το CTV: The Comedy Network μετονομάστηκε σε Comedy Central στις 1 Ιουνίου 1991.
Τετράγωνο του Πολύβιου

Τηλεγραφία και Στεγανογραφία

Ο Πολύβιος δημιούργησε το Τετράγωνο σαν βοήθημα για την τηλεγραφία, δηλαδή τη μετάδοση γραπτών μηνυμάτων σε απόσταση, παρά ως μέσο [κρυπτογραφία|κρυπτογράφησης]]. Πρότεινε τη χρήση δύο πεντάδων πυρσών στα φυλάκια όπου με ένα απλό σχετικά σύστημα είτε ανεβάζοντας και κατεβάζοντας τους πυρσούς είτε με τη χρήση ξύλινης μάσκας με οπές που μπορούσαν να καλύπτονται ώστε να εκτίθεται τελικά ο επιθυμητός αριθμός φωτεινών σημείων, θα μπορούσε να μεταδώσει το όποιο επείγον μήνυμα στην πόλη ή τα υπόλοιπα φυλάκια σε σχεδόν μηδενικό χρόνο.
Ως κώδικας, λέγεται ότι το Τετράγωνο του Πολυβίου χρησιμοποιήθηκε από τους φυλακισμένους του Τσάρου της Ρωσίας που με χτυπήματα σε σωλήνες και τοίχους αντάλλασσαν μεταξύ τους μηνύματα, αλλά και πολύ αργότερα από τους Αμερικανούς αιχμαλώτους του πολέμου στο Βιετνάμ.
Ουσιαστικά η μετάδοση των μηνυμάτων μπορεί να γίνει με πληθώρα διαφορετικών μέσων όπως αναβόσβημα φώτων, πακέτα ήχων, ταμ-ταμ, σήματα καπνού κ.α. επιπλέον είναι πολύ εύκολο να απομνημονευθεί σε σχέση με πιο σύνθετα συστήματα κωδικοποίησης όπως π.χ. τα σήματα Μορς.
Ωστόσο είναι κατά τι λιγότερο αποδοτικός από πιο πολύπλοκους κώδικες. Η απλότητα στη κωδικοποίηση ευνοεί την χρήση του Τετραγώνου του Πολυβίου στη Στεγανογραφία, αφού οι τιμές από το 1 μέχρι το 5 μπορούν να αναπαρασταθούν με σειρά από κόμπους σε σχοινί, λωρίδες ή σχήματα σε ένα κιλτ, πυκνογραμμένα γράμματα πριν από μεγάλο κενό ή και άλλοι απλοί τρόποι απεικόνισης.

Κρυπτογραφία

Ο βαθμός ασφαλείας που παρέχει το Τετράγωνο του Πολυβίου είναι πολύ περιορισμένος, ακόμη και αν συνδυαστεί με αλγορίθμους αντικατάστασης και μεικτά αλφάβητα: τα ζεύγη των αριθμών προκύπτουν αν σε έναν πίνακα αντικατάστασης που το σύνολο των συμβόλων του είναι απλά ζεύγη αριθμών . Ωστόσο αλγόριθμος του Τετραγώνου του Πολυβίου μπορεί να συνδυαστεί με έναν αλγόριθμο κρυπτογράφησης όπως το Playfair (βλ. Κρυπτοσύστημα Playfair) ή με πιο πολύπλοκους αλγορίθμους όπως οι αλγόριθμοι τμηματοποίησης (Transposition ciphers), ώστε να βελτιωθεί ο βαθμός ασφάλειας που παρέχει, καταλήγοντας στο μοντέλο που περιγράφει ο Κλωντ Σάνον (Claude E . Shannon) στο έργο του Communication Theory of Secrecy Systems αναφορικά με το θόρυβο και την διασπορά. Υπό αυτό το πρίσμα, το Τετράγωνο του Πολυβίου αποτελεί χρήσιμο τμήμα σε πολλούς αλγόριθμους κρυπτογράφησης όπως ο αλγόριθμος ADFGX, τον αλγόριθμο Nihilist (Nihilistcipher) και τον αλγόριθμο Bifid. Ο Πολύβιος τελικά εφηύρε ένα πραγματικά χρήσιμο εργαλείο για τη τηλεγραφία, που επέτρεψε την εύκολη μετάδοση γραμμάτων σε απόσταση μέσω μετασχηματισμού των γραμμάτων σε αριθμητικές απεικονίσεις. Η ίδια ιδέα είναι εφαρμόσιμη και στη κρυπτογραφία και τη στεγανογραφία.
Μονίμη

Βιογραφία

Σύμφωνα με τις αρχαίες πηγές γεννήθηκε και ζούσε στη Μίλητο ή τη Στρατονίκεια της Καρίας. Ήταν κόρη τού Φιλοποίμενος, εξέχοντος πολίτη. Ήταν όμορφη, έξυπνη και συζητούσαν γι' αυτήν μεταξύ τους οι Έλληνες. 
Όταν ο Μιθριδάτης ΣΤ΄ και ο στρατός του κατέλαβαν την πόλη της το 89/88 πΧ, η ομορφιά της έκανε μεγάλη εντύπωση στον Μιθριδάτη ΣΤ΄. Ο βασιλιάς ελκύστηκε σφοδρά από αυτήν, καθώς τού άρεσαν οι ισχυρές προσωπικότητες, που η ευφυΐα τους συμπλήρωνε τη δική του. Ο Μιθριδάτης ΣΤ΄ νόμισε, ότι θα την έκανε το διαμάντι στις παλλακίδες τού ανακτόρου του και άρχισε τις συζητήσεις με τον Φιλοποίμενα. Τού πρόσφερε 1500 χρυσά νομίσματα. Η Μονίμη απέρριψε την προσφορά και ζήτησε περισσότερα. Τού ζήτησε γάμο και να γίνει βασίλισσα με διάδημα. Ο βασιλιάς την έβρισκε ακαταμάχητη και συμφώνησε.
Οι γραφείς προετοίμασαν το συμβόλαιο γάμου. Ο Μιθριδάτης ΣΤ΄ έδεσε μία πορφυρή και χρυσή ταινία γύρω από το κεφάλι της Μονίμης και το ζεύγος αποσύρθηκε στα ιδιαίτερα διαμερίσματα της Σινώπης. Παντρεύτηκαν το 89/88 πΧ και με τον γάμο της έγινε η δεύτερη σύζυγος τού Μιθριδάτη ΣΤ΄ και βασίλισσα τού Πόντου. Ο πατέρας της έλαβε το ποσό και τοποθετήθηκε έφορος της Εφέσου. Η Μονίμη γέννησε την Αθηναΐδα.
Στο ξεκίνημα τού γάμου της άσκησε μεγάλη επιρροή στον άνδρα της· όμως αυτό δεν κράτησε πολύ. Στο τέλος ο γάμος δεν ήταν ευτυχής και ο Μιθριδάτης ΣΤ΄ δυσαρεστήθηκε με αυτή. Η Μονίμη μετάνοιωσε για τον γάμο της, την άνοδό της και που άφησε την πόλη της. 
Το 72/71 πΧ, όταν ο σύζυγός της αναγκάστηκε να εγκαταλείψει το βασίλειό του και να καταφύγει στην Αρμενία, η Μονίμη εκτελέστηκε στη Φαρνάκεια. Η αλληλογραφία της με τον Μιθριδάτη ΣΤ΄, που ήταν έκφυλος, έπεσε στα χέρια τού Ρωμαίου στρατηγού Γ.  Πομπήιου, όταν κατέλαβε το Καινόν Φρούριον.

Στη λογοτεχνία

Είναι ένας ρόλος στην τραγωδία τού Ρακίνα Μιθριδάτης· η ηθοποιός Μαρία Σαμεσλέ και η Ραχήλ έπαιξαν τον χαρακτήρα τού έργου αυτόν. Επίσης είναι μία ηρωίδα στο μυθιστόρημα τού Στέβεν Σέυλορ Η οργή της μανίας.
Φραντς φον Πάπεν

Βιογραφία

Γεννήθηκε το 1879 στην πόλη Βερλ, της σημερινής Βόρειας Ρηνανίας-Βεστφαλίας. Ακολούθησε στρατιωτική σταδιοδρομία και το 1910 διορίστηκε στο Γενικό Επιτελείο. Το 1913 διορίστηκε στη Γερμανική πρεσβεία του Μεξικού μέχρι το 1915 οπότε και μετέβη στις ΗΠΑ. Εκεί ηγήθηκε ομάδας δολιοφθορών και το ίδιο έτος απελάθηκε. Το 1916 υπηρέτησε στο Δυτικό Μέτωπο και αργότερα ανέλαβε διοικητής του Επιτελείου της IV τουρκικής Στρατιάς στην Παλαιστίνη.

Πολιτική σταδιοδρομία

Μετά τη λήξη του Α΄ Παγκοσμίου Πολέμου, το 1921, εκλέχθηκε βουλευτής του Καθολικού κόμματος (Deutsche Zentrumspartei). Στις 31 Μαΐου του 1932 ο Πρόεδρος Πάουλ φον Χίντεμπουργκ του έδωσε εντολή σχηματισμού Κυβέρνησης μετά την παραίτηση του Χάινριχ Μπρύνινγκ. Ο φον Πάπεν βοήθησε τον Χίτλερ ν' ανέλθει στην εξουσία τον Ιανουάριο του 1933, αναλαμβάνοντας ο ίδιος Αντικαγκελάριος. Στις 8 Απριλίου 1933 επισκέφτηκε το Βατικανό για να συνάψει Ραϊχσκονκορδάτο (Reichskonkordat) ανάμεσα στο γερμανικό καθεστώς και τη Ρωμαιοκαθολική Εκκλησία. Τον επόμενο χρόνο διορίστηκε πρέσβης στην Αυστρία όπου και παρέμεινε μέχρι το 1938 προπαρασκευάζοντας την προσάρτηση της χώρας στη Γερμανία. Στη διάρκεια του Β΄ Παγκοσμίου Πολέμου ήταν πρέσβης στην Άγκυρα της Τουρκίας όπου και αναμίχθηκε στην υπόθεση κατασκοπείας γνωστή με το όνομα "Κικέρων"

Μετά τον Β' Παγκόσμιο Πόλεμο

Μετά τη λήξη του πολέμου ο φον Πάπεν συνελήφθη από τους Συμμάχους τον Απρίλιο του 1945 και προσήχθη ενώπιον του διεθνούς δικαστηρίου στη γνωστή Δίκη της Νυρεμβέργης, ως εγκληματίας πολέμου, όπου και απαλλάχθηκε των κατηγοριών. Η απαλλαγή του όμως αυτή προκάλεσε παγκόσμια διαμαρτυρία. Έτσι, αργότερα προσάχθηκε ενώπιον γερμανικού δικαστηρίου "αποναζιστικοποίησης" από το οποίο και καταδικάστηκε σε οκταετή φυλάκιση ως μέλος της ηγεσίας των Ναζί. Το 1949 μετά από αίτησή του αποφυλακίσθηκε καταβάλλοντας ένα χρηματικό ποσό.
 
Ο φον Πάπεν το 1952, μέσω αγγλικού εκδοτικού οίκου, δημοσίευσε "Απομνημονεύματα" με τίτλο "Της αλήθειας ένα δρομάκι" (Der Wahrheit eine Gasse). Πέθανε το 1969 στο Σάσμπαχ της Βάδης-Βυρτεμβέργης.
476 Χέντουιγκ

Φυσικά χαρακτηριστικά

Η μέση διάμετρος του Χέντουιγκ εκτιμάται σε 116,8 χιλιόμετρα (από δεδομένα του IRAS), ενώ η μάζα του σε 1,67 τετράκις εκατομμύριο τόνους για μέση πυκνότητα 2 gr/cm³. O φασματικός τύπος του είναι P ή T (κατά Tholen), ή Χ (κατά SMASSII), ενώ το άλβεδό του είναι 0,049 (από δεδομένα του IRAS). Ο Χέντουιγκ περιστρέφεται γύρω από τον εαυτό του μία φορά κάθε 27 ώρες και 20 λεπτά, μία πολύ αργή περιστροφή για αστεροειδή. Η μέση θερμοκρασία στην επιφάνειά του εκτιμάται σε 100 περίπου βαθμούς Κελσίου κάτω από το μηδέν.
Ώρα στη Νότια Οσσετία

Η ώρα στη Νότια Οσσετία, που διεκδικεί ανεξαρτησία αλλά αναγνωρίζεται ευρέως ως μέρος της Γεωργίας, δίνεται από την Χειμερινή Ώρα Μόσχας (MSK) (UTC+03:00). Η Νότια Οσσετία προς το παρόν δεν χρησιμοποιεί τη θερινή ώρα.

Ιστορία

Η Νότια Οσσετία άλλαξε από τη Χειμερινή Ώρα Γεωργίας στην χειμερινή Ώρα Μόσχας στις 26 Οκτωβρίου 2014.
Παραπολιτικά 90.1 FM

Ιστορία

Ο σταθμός είναι διάδοχος (στα ερτζιανά) του ραδιοφωνικού σταθμού του ΚΚΕ, 902 Αριστερά, ο οποίος πλέον μεταδίδεται μόνο διαδικτυακά. Ο ίδιος σταθμός είχε στην κατοχή του και τον τηλεοπτικό σταθμό 902 TV, ο οποίος έκλεισε τον Σεπτέμβριο του 2012, λόγω οικονομικών δυσκολιών. Επαναλειτούργησε στις 8 Ιανουαρίου 2013.
Στις 31 Ιουλίου 2013 η ραδιοτηλεόραση του 902 άλλαξε ιδιοκτησία. Πωλήθηκε από το Κομμουνιστικό Κόμμα Ελλάδας στην κυπριακή offshore εταιρεία A-Orizon Media Limited και το Σεπτέμβριο του ίδιου έτους, ο 902 Αριστερά μετονομάστηκε σε 901 E Radio. Αργότερα, στις 31 Δεκεμβρίου του ίδιου έτους, ο 901 E Radio πέρασε στα χέρια του Γιάννη Κουρτάκη, έναντι του ποσού των 900.000 ευρώ. Στις 28 Απριλίου 2014, ο σταθμός πήρε το σημερινό του όνομα.

Εμβέλεια

Ο σταθμός δεν έχει πανελλαδική εμβέλεια, αλλά έχει δημιουργήσει το δικό του δίκτυο συνεργατών στην Ελλάδα. Στις 2 Μαΐου 2014, απέκτησε αδερφό ραδιοφωνικό σταθμό με αυτόνομο ενημερωτικό πρόγραμμα στη Θεσσαλονίκη, τον Flash 99.4 ο οποίος είναι πρώην συνεργάτης του αυτοδιαχειριζόμενου πλέον Αθηναϊκού ραδιοφωνικού σταθμού Flash 96.

Ιδιοκτησία

Ο σταθμός ανήκει στην εταιρεία περιορισμένης ευθύνης Παρά ΕΝΑ Εκδόσεις και Υπηρεσίες Διαδικτύου μετά από την πώλησή του στον Γιάννη Κουρτάκη. Η μετάβαση εγκρίθηκε από το ΕΣΡ στις 9 Σεπτεμβρίου 2014.
3147 Σαμάνθα

Φυσικά χαρακτηριστικά

Τα φυσικά χαρακτηριστικά της Σαμάνθα είναι άγνωστα.
Ταχομψώ

Η Ταχομψώ ή Χομψώ είναι νήσος του Νείλου στην Αίγυπτο που αναφέρεται απο αρχαίους συγγραφείς χωρίς σήμερα να έχει ταυτοποιηθεί.
Ο Ηρόδοτος την αναφέρει με το όνομα Ταχομψώ, αναφέρει ότι βρισκόταν τέσσερις ημέρες πλεύσης στον Νείλο από τη νήσο Ελεφαντίνη και το σημερινό Ασουάν. Μετά τη νήσο ο ποταμός δεν ήταν πλωτός και μετά από 40 ημέρες ταξίδι γινόταν πάλι πλωτός.
Ο Στέφανος Βυζάντιος τη αναφέρει ως Χομψώ. Αναφέρει ότι βρισκόταν στη μέση της απόστασης Αιθιοπίας και Αιγύπτου και οι κάτοικοι αποκαλούνταν Χομψίτες ή Σαβοΐτες.
Μάρκος-Αντώνιος Κατσάϊτις

Βιογραφία

Ο Μάρκος-Αντώνιος Κατσάϊτις γεννήθηκε στην Κέρκυρα το 1717 από ευγενή οικογένεια όταν ήταν ακόμη έδαφος της Βενετικής Δημοκρατίας. Στην πρώιμη εφηβεία του μετακόμισε στην Κωνσταντινούπολη όπου έζησε για αρκετά χρόνια. Συνδέθηκε με τους Φαναριώτες, μια ελληνική κοινωνική ομάδα που έδρευε στην περιοχή Φανάρι της Κωνσταντινούπολης. Ο Κατσαΐτις ταξίδεψε στη Μολδαβία και την Βλαχία από την Κωνσταντινούπολη το 1742 για να συναντήσει και να εξασφαλίσει ένα ακροατήριο με τον πρίγκιπα της Βλαχίας Κωνσταντίνο Μαυροκορδάτο. Κατά τη διάρκεια του ταξιδιού του στα Βαλκάνια, ο Κατσαΐτις κατέγραψε τα ταξίδια του σε ένα λεπτομερές ημερολόγιο. Όταν τελικά έφτασε στη Βλαχία συναντήθηκε με τον Μαυροκορδάτο, ο οποίος δέχτηκε τον Κατσαΐτι, τον νέο ευγενή στο δικαστήριο του.
1714 Συ

Φυσικά χαρακτηριστικά

Η μέση διάμετρος του Συ εκτιμάται σε 16,8 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,109 ± 0,027.
Μπες-Ορούκ (Επαρχία Μόσκβα)

Πληθυσμός

Σύμφωνα με την απογραφή του 2009, ο πληθυσμός του χωριού ανερχόταν στα 1,144 άτομα.